《刘君元晖八月十四日邀余玩月快雪斋中，命余》
元代·倪瓒

卷帘见月形神清，疑是山阴夜雪明。
长歌欲觅剡溪戴，怅然停雪远恨生。
尔营茅斋名快雪，邀我吹笙弄明月。
明星如银浮翳消，垂露成帷桂花发。
酒波荡漾天河倾，笙声袅袅秋风咽。
古人与我不并世，鹤思鸥情迥愁绝。

作者简介：倪瓒（1301～1374），元代画家、诗人。初名珽，字泰宇，后字元镇，号云林子、荆蛮民、幻霞子等。江苏无锡人。家富，博学好古，四方名士常至其门。元顺帝至正初忽散尽家财，浪迹太湖一带。擅画山水、墨竹，师法董源，受赵孟頫影响。早年画风清润，晚年变法，平淡天真。疏林坡岸，幽秀旷逸，笔简意远，惜墨如金。以侧锋干笔作皴，名为“折带皴”。墨竹偃仰有姿，寥寥数笔，逸气横生。书法从隶入，有晋人风度，亦擅诗文。与黄公望、王蒙、吴镇合称"元四家"。存世作品有《渔庄秋霁图》《六君子图》《容膝斋图》等。著有《清閟阁集》。